EkBass/fiwiki-20250220-pages-articles huggingface dataset:
Soslan Džanajev

Soslan Totrazovitš Džanajev (, , s. 13. maaliskuuta 1987 Ordžonikidze, Pohjois-Ossetian ASNT, Venäjän SFNT, Neuvostoliitto, nykyinen Vladikavkaz, Pohjois-Ossetia, Venäjä) on venäläinen jalkapalloilija. Hän edustaa Venäjän jalkapalloliigassa pelaavaa Rubin KazaninДжанаев Сослан Тотразович. Сборная России по футболу Soslan Džanajev FootballFacts.ru-sivustolla ja on pelipaikaltaan maalivahti. == Lähteet == === Huomioita === === Viitteet === == Aiheesta muualla == * Soslan Džanajev National Football Teams-sivustolla * Soslan Džanajev Soccerway-sivustolla * Luokka:Elävät henkilöt Luokka:Vuonna 1987 syntyneet Luokka:Venäläiset jalkapallomaalivahdit
Jyrkkälän Tykit

Jyrkkälän Tykit (lyh. JyTy) on vuonna 1993 perustettu turkulainen jalkapalloseura joka pelaa kaudella 2022 Länsi-Suomen piirin Nelosessa. Seuran kotikenttä on Turun Urheilupuiston yläkenttä ja valmentajina toimivat Mikko ”Mäxä” Mäkitalo ja Sammeli ”Lemmy” Liikkanen. Jyrkkälän Tykit on Länsi-Suomen jalkapallossa tunnettu seura pinkin peliasun ja rennon mutta vakavan otteensa ansiostahttps://www.aamuset.fi/urheilu/3989942/Jalkipeli+Jyrkkalan+Tykit+kaipaa+nuorta+verta+noustakseen+Kolmoseen . Seuraa johtaa rautaisella otteella Mika ”Rema” Remander. Seurassa pelaavat pitkäaikaiset FC Inter -pelaajat Petri Lehtonen ja Henri Lehtonen. == Historia == Seura perustettiin vuonna 1993 kun FC Inter oli edeltävänä vuonna ottanut NaKun paikan Kolmosessa.Historia . FC Inter. Seuran taival alkoi Turun piirin seitsemännestä divisioonasta, josta seura nousi kausina 1994-1997 Neloseen. Kaksi kautta Nelosta pelattuaan JyTy nousi jälleen, tällä kertaa vakiinnuttaen paikkansa Turun Piirin Kolmosessa. Kausina 1999-2010 JyTy pelasi Turun Piirin Kolmosta.http://jyty.mbnet.fi/vasen.htm Kaudella 2011 seura voitti Nelosen ja nousi takaisin Kolmoseen. Seuraava kausi päättyi kuitenkin jälleen putoamiseen, mutta kauden 2013 jälkeen JyTy palasi jälleen kausiksi 2014-2017 Turun Piirin Kolmoseen. Kaudella 2017 Satakunnan ja Turun Piirin yhdistyessä JyTy tippui kaudeksi 2018 Neloseen jossa vuoden mittaisen Kolmosen visiitin jälkeen seura jatkaa kaudella 2020. Jyrkkälän Tykkien ikämiehet voittivat 35-vuotiaiden SM-kultaa vuonna 2016FC TPS järjestää ikämiesten SM- lopputurnauksen viikonloppuna Turussa. TPS.. == Entisiä pelaajia == *Kimmo "Kipi" KarvinenVeikkausliiga: Karvinen, Kimmo *Timo "Taippi" Taipalehttps://fi.wikipedia.org/wiki/Luettelo_Turun_Palloseurassa_pelanneista_jalkapalloilijoista#T *Pertti "Pera" VigrenVeikkausliiga: Vigren, Pertti *Jani "Ässä" Lauretsalo == Lähteet == Luokka:Suomalaiset jalkapalloseurat Luokka:Turkulaiset urheiluseurat Luokka:Vuonna 1993 perustetut urheiluseurat
Kristin Hannah

Kristin Hannah (s. 25. syyskuuta 1960 Kalifornia, Yhdysvallat) on yhdysvaltalainen kirjailija. Hannah on koulutukseltaan juristi, mutta hän on työskennellyt päätoimisena kirjailijana 1990-luvulta saakka. Hannahin teoksista Night Road, Firefly Lane, True Colors ja Winter Garden ovat nouseet New York Timesin bestseller-listalle. The Nightingale -kirjasta on vuonna 2018 tekeillä Michelle MacLarenin ohjaama elokuva, ja TriStar Pictures on ostanut elokuvaoikeudet myös teokseen The Great Alone. ==Teoksia== * A Handful of Heaven (1991) * The Enchantment (1992) * Once in Every Life (1992) * If You Believe (1993) * When Lightnings Strikes (1994) * Waiting for the Moon (1995) * Home Again (1996) * Toivon järvi (On Mystic Lake 1999, suom. Hanna Tarkka 2002) * Pimeyden läpi (Angel Falls 2000, suom. Pirjo Leppänen 2001) * Paluu Kesäsaarelle (Summer Island 2001, suom. Pirjo Leppänen 2002) * Kaukaiset rannat (Distant Shores 2002, suom. Elsa Carroll 2003) * Sisarten kesken (Between Sisters 2003, suom. Salme Moksunen 2005) * Rakkauden tähden (The Things We Do for Love 2004, suom. Riikka Toivanen 2006) * Comfort and Joy (2005) * Magic Hour (2006) * Firefly Lane (2008) * True Colors (2009) * Winter Garden (2010) * Night Road (2011) * Home Front (2012) * Fly Away (2013) * Satakieli (The Nightingale 2015, suom. Kaisa Kattelus 2019) * Alaskan taivaan alla (The Great Alone 2017, suom. Marja Helanen 2021) * Tomun ja tuulen maa (The Four Winds 2021, suom. Marja Helanen 2022) * Sodan sisaret (The Women 2024, suom. Karoliina Timonen 2024) ==Lähteet== ==Aiheesta muualla== * Luokka:Vuonna 1960 syntyneet Luokka:Yhdysvaltalaiset kirjailijat Luokka:Elävät henkilöt
Barbro Boldt

Barbro Beatrice Boldt (o.s. Inberg; 8. heinäkuuta 1913 Helsinki – 30. joulukuuta 1992 Helsinki) oli suomalainen kirjastoneuvos, joka toimi Suomen ruotsinkielisten kirjastojen tarkastajana 1944–1980. Boldt työskenteli Helsingin yliopiston ylioppilaskunnan kirjaston amanuenssina 1934–1937, Vaasan kaupunginkirjaston assistenttina 1937–1939 ja Vallilan sivukirjaston johtajana 1939–1944. Hänet nimitettiin vanhemmaksi kirjastotarkastajaksi Valtion kirjastotoimistoon vuonna 1944, ja hän jäi virasta eläkkeelle vuonna 1980. Hän edisti erityisesti maaseudun kirjasto-oloja. Lisäksi hän opetti kirjastonhoitajia Svenska social- och kommunalhögskolanissa. Boldtille myönnettiin kirjastoneuvoksen arvonimi vuonna 1980. Barbro Boldtin puoliso oli eversti Lauri BoldtVem och vad? Biografisk handbok 1967, s. 55. Helsingfors 1966. ja lapsia ekonomisti Peter J. Boldt, psykoanalyytikko Barbara Mattsson ja toimittaja Jolin Boldt.Lauri Boldtin kuolinilmoitus Helsingin Sanomissa 22.1.1982. (Maksullinen lähde.) __NOTOC__ ==Julkaisuja== * ==Lähteet== ==Aiheesta muualla== * Barbro Boldtin muistokirjoitus Helsingin Sanomissa. (Maksullinen artikkeli.) * Barbro Boldtin muistokirjoitus Hufvudstadsbladetissa. Luokka:Vuonna 1913 syntyneet Luokka:Vuonna 1992 kuolleet Luokka:Suomalaiset kirjastonhoitajat
Liisa Orko

Liisa Orko (o.s. Vanne, vuosina 1930–1933 Nylund; 30. heinäkuuta 1902 Pori – 14. syyskuuta 1987 Helsinki) oli suomalainen voimistelunopettaja, järjestövaikuttaja ja professori, joka edisti naisten liikuntakasvatusta ja naisvoimistelua. Orko toimi vuodesta 1934 alkaen Suomen Naisten Liikuntakasvatusliiton (SNLL) hallituksessa ja tuki kansainvälistymistä, varsinkin puheenjohtajakaudellaan 1954–1980. Hän toimi myös järjestölehti Kisakentän päätoimittajana 1930-luvulta 1980-luvulle. Lisa Orkolle myönnettiin Suomen urheilun kultainen ansioristi vuonna 1958. Hänelle myönnettiin professorin arvonimi 1971, ja hänet vihittiin liikuntatieteen kunniatohtoriksi Jyväskylän yliopistossa vuonna 1982. Liisa Orkon puoliso oli elokuvaohjaaja Risto Orko. ==Teoksia== * * ==Lähteet== * * Luokka:Vuonna 1902 syntyneet Luokka:Vuonna 1987 kuolleet Luokka:Suomalaiset professorin arvonimen saaneet Luokka:Suomalaiset järjestöjohtajat Luokka:Suomalaiset opettajat
Taiga (vuoristorata)

Taiga on Linnanmäellä sijaitseva vuoristorata. Sen pituus on noin 1,1 kilometriä, huippunopeus 106 km/h ja korkeus 52 metriä (merenpinnasta 71,3 metriä). Taigassa on kaksi junaa, joihin kumpaankin mahtuu 16 henkilöä. Sen kapasiteetti on 860 matkustajaa tunnissa. Taigassa juna saa alkuvauhtinsa lineaarisynkronimoottorissa, jossa junan vaunu muodostaa osan suoran muotoista sähkömoottoria. Kun junan vauhti alun jälkeen hidastuu, alkaa noin 60 metriä pitkä suora, jonka kohdalla tapahtuu toinen sysäys, ensimmäistä suuremmalla lineaarisynkronimoottorilla. Sen avulla juna nousee radan korkeimpaan kohtaan. Radan lopussa juna pysäytetään magneetin voimalla. Matka kestää noin minuutin. Vaunun keskinopeus on noin 70 km/h ja huippunopeus 106 km/h. Taigan taustatarina on kotkan lento: jonotusalue ja lastausalue kuvastaa kotkan pesää ja juna kotkaa liitämässä taigan yllä. Laitteen ajokokemusta onkin kuvailtu ”petolinnun lailla lentämiseksi”. Taigan hinta on yli 10 miljoonaa euroa, ja se on suomalaisten huvipuistojen historian suurin investointi. Taigan toimitti sveitsiläinen ratalaitevalmistaja Intamin, joka on toimittanut Linnanmäelle myös Kirnun, Hurjakurun ja Panoraaman, sekä myöhemmin Swingin (2024). Radan perustustyöt aloitettiin kesällä 2018, ja pystytys alkoi elokuussa 2018. Taigan tieltä purettiin Vonkaputous, Vekkula, Kot Kot -rata-ajelu sekä muutamia kioskirakennuksia. Rata avattiin yleisölle tiistaina 18. kesäkuuta 2019. == Tekniset tiedot == * Korkein kohta: maan pinnasta 52 metriä, * Radan pituus: 1 104 metriä * Suurin nopeus: 106 km/t * Valmistaja: Intamin, Sveitsi == Lähteet == == Aiheesta muualla == *Linnanmäen virallinen Taigan ajovideo Youtubessa *Ilta-sanomat: Linnanmäki paljasti jättimäisen uutuus­laitteensa: ”Huippu­nopeus on 106 km / h” Luokka:Vuoristoradat Luokka:Linnanmäki
Kjerstin Dellert

Kjerstin Häggbom Dellert (4. marraskuuta 1925 Tukholma – 5. maaliskuuta 2018 Solna) oli ruotsalainen oopperalaulaja (sopraano), joka esiintyi myös Suomessa. Dellertin oopperaura alkoi Göteborgissa vuonna 1951 (Kaunis Helena), ja seuraavana vuonna hän siirtyi Tukholmaan Kuninkaalliseen oopperaan, jossa hän työskenteli vuoteen 1979 saakka. Suomen Kansallisoopperassa hän esitti Toscan ja Carmenin nimiosat sekä La bohèmen Mimin. Hänen ohjelmistonsa ulottui draamallisista sopraanorooleista koomisiin mezzosopraano-osiin.Otavan Iso Musiikkitietosanakirja 2, s. 35–36. Helsinki 1977. ISBN 951-1-04191-6 Hän esitti myös ennakkoluulottomasti operetti-, musikaali- ja iskelmämusiikkia, ja hänen esityksiään on julkaistu levytyksinä. Vuodesta 1976 hän johti Ulriksdalin linnan teatteria. ==Julkaisuja== * ==Lähteet== == Aiheesta muualla == * Kjertin Dellert. Svenskt kvinnobiografiskt lexikon. Luokka:Vuonna 1925 syntyneet Luokka:Vuonna 2018 kuolleet Luokka:Ruotsalaiset oopperalaulajat Luokka:Sopraanot
Toivo Holopainen

Toivo Holopainen (16. huhtikuuta 1929 Siilinjärvi – 26. kesäkuuta 2012 HelsinkiMuistot. Toivo Holopainen. HS, 18.8.2012. (Viitattu 27.3.2018)) oli professori ja korkeimman hallinto-oikeuden hallintoneuvos. Toivo Holopainen syntyi poliisi, maanviljelijä Vilho Holopaisen ja Hanna Heiskasen perheeseen. Hänen puolisonsa vuodesta 1959 oli Sirkku Tuomi. Holopainen tuli ylioppilaaksi 1948 ja valmistui lainopin kandidaatiksi 1953. Oikeustieteen tohtoriksi hän väitteli Helsingin yliopistossa 1969. Hän toimi yliopiston konsistorinnotaarina 1953–1955, talousoikeuden assistenttina 1956–1965 ja hallinto-oikeuden vt. apulaisprofessorina, apulaisprofessorina ja professorina 1965–1988. Hän oli oikeustieteen tiedekunnan varadekaani 1975–1976 ja dekaani 1976–1984. Korkeimman hallinto-oikeuden ylimääräinen hallintoneuvos Holopainen oli 1972–1973, 1976 ja 1980 ja hallintoneuvos vuodesta 1988, mitä tehtävää hän hoiti vuoteen 1994 asti. Kirkolliskokouksen jäsen hän oli 1988–1991. Holopainen oli Helsingin yliopiston kanslerinsihteeri 1958–1961 ja 1966–1972. Hänellä oli myös useita luottamustoimia, mukaan lukien Savolaisen osakunnan kuraattorin tehtävä 1959–1961 ja inspehtorin tehtävä 1983–1987. == Lähteet == Luokka:Suomalaiset oikeustieteilijät Luokka:Suomalaiset tuomarit Luokka: Suomalaiset virkamiehet Luokka:Suomen evankelis-luterilaisen kirkon kirkolliskokousedustajat Luokka: Helsingin yliopiston professorit Luokka: Suomalaiset professorit Luokka:Vuonna 1929 syntyneet Luokka:Vuonna 2012 kuolleet
Christian Nassif

Christian Nassif Djigadui (s. 1. tammikuuta 1994 Bangui, Keski-Afrikan tasavalta) on keskiafrikkalainen uimari. Vuoden 2012 kesäolympialaisissa Lontoossa hän osallistui miesten 50 metrin vapaauintiin ja saavutti 55. eli neljänneksi matalimman sijan. Vuoden 2016 kesäolympialaisissa Rio de Janeirossa hän osallistui jälleen 50 metrin vapaauintiin. Tällä kertaa hän pääsi 84. eli toiseksi matalimmalle sijalle. == Lähteet == == Aiheesta muualla == * *London 2012: Christian Nassif (Arkistoitu versio) Luokka:Keskiafrikkalaiset uimarit Luokka:Vuonna 1994 syntyneet Luokka:Elävät henkilöt
PP-70 Futsal

PP-70 Futsal (Tampereen Peli-Pojat-70) on tamperelainen futsalseura, jonka edustusjoukkue pelaa Futsal-Ykkösessä. Edustusjoukkue on pelannut Futsal- Ykkösessä kaudesta 2021/2022 alkaen. ==Historia== Nykyisen PP-70 Futsalin tarinan voidaan nähdä alkavan kaudesta 2009/2010, jolloin joukkue pelasi Suomen kuudenneksi korkeimmalla sarjatasolla Tampereen piirin 5. divisioonassa. Joukkue nousi kaudeksi 2010/2011 4. divisioonaan, kaudeksi 2011/2012 3. divisioonaan, kaudeksi 2012/2013 2. divisioonaan, kaudeksi 2013/2014 1. divisioonaan ja kaudeksi 2014/2015 Futsal Liigaan. Joukkue on tiedettävästi ensimmäinen, joka on noussut silloiselta alimmalta sarjatasolta suoraan korkeimmalle sarjatasolle jatkuvin nousuin. Tuolloisessa joukkueessa pelasi mm. nykyinen Suomen futsalmaajoukkueen pelaaja Sergei Korsunov. Sijoitukset Futsal Liigassa Kausi Sijoitus 2014/15 9. 2015/16 10. 2016/17 9. 2017/18 9. 2018/19 9. 2019/20 10. 2020/21 14. == Joukkue 2017/2018 == ==== Maalivahdit ==== 2 Aleksi Pennanen 12 Jani-Petteri Soininen 77 Esa Saarinen ==== Kenttäpelaajat ==== 3 Pyry Haanpää 4 Joona Valkama (A) 5 Vili-Atte Mäkinen 7 Jussi Rasva 9 Markus Säde (C) 13 Ville Puustinen 14 Mikko Ala-Hakuni 15 Matias Hovi 16 Vili Karoskoski 19 Jerry Sipilä 21 Kalle Hasa 22 Topias Perkiö 23 Pauli Pylvänäinen 24 Tuomas Lehti == Lähteet == == Aiheesta muualla == *Seuran sivusto PP-70 Luokka:Tamperelaiset urheiluseurat
Keitä, keitä, kahvinkeitin

Keitä, keitä, kahvinkeitin (Percolator) on Jack Morrow'n säveltämä ja sanoittama rock-kappale, jonka on suomeksi sanoittanut Markku Into. Into on levyttänyt sen vuonna 1974 Intomielet-yhtyeen kanssa. Sen on julkaissut singlenä Love Records. Singlen B-puolella on kappale Kanjonin kutsu, jonka esittävät Markku Into ja Karjapaimenet.Keitä, keitä kahvinkeitin! ; Kanjonin kutsu. Viola.linneanet.fi Englanninkielisen kappaleen ensilevytyksen on tehnyt Boots (Randy) Randolph vuonna 1958.Percolator. Secondhandsongs ==Lähteet== Luokka:Musiikkikappaleet‎
Nirvana (Innan albumi)

Nirvana on romanialaisartisti Innan viides studioalbumi, joka julkaistiin 11. joulukuuta 2017. Albumin tuotannosta vastasi edeltäjän tapaan Play & Win. == Kappaleet == == Lähteet == Luokka:Innan albumit Luokka:Vuoden 2017 albumit
Queen of Time

Queen of Time on Amorphiksen kolmastoista studioalbumi, joka julkaistiin 18. toukokuuta 2018. Levyn on tuottanut edellisen albumin tavoin ruotsalainen Jens Bogren. Albumi on noussut Suomen virallisella listalla ensimmäiseksi ja kolmanneksi Ruotsissa, Sveitsissä ja Isossa-Britanniassa sekä neljänneksi Saksassa. Alkuperäinen basisti Olli-Pekka Laine palasi Amorphiksen riveihin tämän albumin myötä Niclas Etelävuoren erottua yhtyeestä huhtikuussa 2017. Näin ollen Queen of Time on ensimmäinen albumi vuoden 1994 Tales from the Thousand Lakes -albumin jälkeen, jolla soittavat kaikki alkuperäisen kokoonpanon jäsenet täydennettynä Tomi Joutsenella ja Santeri Kalliolla. Message in the Amber -kappaleen johtomelodia mukailee Jäniksen vuosi -elokuvan tunnussävelmää. == Kappaleet == Sanoitukset: Pekka Kainulainen, Ike Vil (englanninkielinen käännös). Sovitukset: Amorphis ja Jens Bogren. == Kokoonpano == * Tomi Joutsen – laulu * Tomi Koivusaari – rytmikitara * Esa Holopainen – soolokitara * Olli-Pekka Laine – bassokitara * Santeri Kallio – kosketinsoittimet * Jan Rechberger – rummut === Vierailijat === * Hellscore – kuorolaulu * Noa Gruman – kuorosovitukset, kuoronjohto, ”Ofra Haza” -laulu * The Orphaned Land Oriental Orchestra – jousisoittimet * Francesco Ferrini – orkesterisovitukset * Mumin Sesler – orkesterinjohto * Matteo Sisti ja Chrigel Glanzmann – huilut * Anneke van Giersbergen – laulu kappaleessa ”Amongst Stars” * Jørgen Munkeby – saksofoni kappaleessa ”Daughter of Hate” * Affif Merhej – ud kappaleessa ”The Golden Elk” * Albert Kuvezin – kurkkulaulu kappaleessa ”The Bee” * Pekka Kainulainen – kerronta kappaleessa ”Daughter of Hate” * André Alvinzi – kosketinsoittimet kappaleessa ”The Bee” * Ville Riippa – vokooderi == Arvostelut == * Imperiumi.net: * Inferno: * Kaaoszine: * Metalliluola: 9-/10 * Soundi: * V2.fi: == Lähteet == == Aiheesta muualla == * * Luokka:Amorphisin albumit Luokka:Vuoden 2018 albumit
Samson Opuakpo

Samson Samuel Opuakpo Forcados (s. 24. huhtikuuta 1986 Delta) on nigerialainen uimari. Hän kilpaili vuoden 2016 kesäolympialaisissa Rio de Janeirossa. Siellä hän pääsi 50 metrin vapaauinnissa 59. sijalle ajalla 24,85.Sports- Reference.com: Samson Opuakpo == Lähteet == Luokka:Nigerialaiset uimarit Luokka:Vuonna 1986 syntyneet Luokka:Elävät henkilöt
Better

Better voi tarkoittaa esimerkiksi seuraavia == Musiikki == === Albumit === * Better, Chrisette Michelen albumi, 2013 * Better, Haley Reinhartin albumi, 2016 === Kappaleet === * "Better", Guns N’ Rosesin kappale albumilta Chinese Democracy, 2008 * "Better", Haley Reinhartin kappale albumilta Better, 2016 * "Better", Meghan Trainorin kappale albumilta Thank You, 2016 * "Better", Helmetin kappale albumilta Meantime, 1992 * "Better", Hoobastankin kappale albumilta Hoobastank, 2001 * "Better", OneRepublicin kappale albumilta Oh My My, 2016 * "Better", Plumbin kappale albumilta Chaotic Resolve, 2005 * "Better", Regina Spektorin kappale albumilta Begin to Hope, 2006 * "Better", Sugababesin kappale albumilta Taller in More Ways, 2005
Rebekah Mercer

Rebekah Mercer on yhdysvaltalainen sijoittaja, miljardööri ja poliittinen vaikuttaja. Newsmax Median omistaja Christopher Ruddy on kutsunut häntä "alt- rightin ensimmäiseksi naiseksi" (”the First Lady of the alt-right”). Rebekah Mercer on keskimmäinen miljardööri Robert Mercerin kolmesta tyttärestä. Hän opiskeli biologiaa ja matematiikkaa Stanfordin yliopistossa, ja suoritti maisterin tutkinnon pääaineinaan tuotantotalous ja konetekniikka. Hän on yksi pikkuleipiä tekevän leipomon omistajista ja neljän lapsen äiti. Marraskuussa 2017 Robert Mercer ilmoitti myyneensä omistuksensa uutissivusto Breitbartista Rebekah Mercerille ja tämän kahdelle sisarelle. Michael Wolffin kirjan Fire and Fury ilmestymisen jälkeen Rebekah Mercer otti julkisuudessa etäisyyttä Breitbartin johtajaan Steve Bannoniin. Pian tämän jälkeen Bannon erosi Breitbartin johdosta. Mercer on kuulunut American Museum of Natural Historyn johtokuntaan, mutta museota on painostettu hänen erottamiseensa, koska Mercer rahoittaa ilmastonmuutokseen skeptisesti suhtautuvia järjestöjä. == Lähteet == Luokka:Yhdysvaltalaiset miljardöörit Luokka:Syntymävuosi puuttuu Luokka:Elävät henkilöt
Oiva Kaivola

Oiva Kaivola (19. lokakuuta 1910 Nokia – 3. joulukuuta 1971 Pori) oli suomalainen kunnallispoliitikko, joka toimi Tampereen apulaiskaupunginjohtajana 1958–1962 ja Porin kaupunginjohtajana 1962–1970. Koulutukseltaan hän oli koneteknikko. Kaivola työskenteli pitkään Valmet Oy:n palveluksessa ja sen jälkeen yrittäjänä. Nokian kauppalanvaltuustossa hän oli sosialidemokraattien edustajana 1939–1958, ja hoiti myös kauppalanjohtajan varamiehen tehtävää vuodesta 1946 lähtien. Elokuussa 1962 Kaivola valittiin Porin kaupunginjohtajaksi kesäkuussa kuolleen Martti J. Ekblomin seuraajaksi. Hän erosi virasta sairauden johdosta keväällä 1970. Kaivola toimi pitkään myös Nokian Pyryn puheenjohtajana, ja hän oli yhdeksän vuoden ajan kansainvälinen mäkihyppytuomari. == Lähteet == Luokka:Porin pormestarit ja kaupunginjohtajat Luokka:Nokian kaupunginvaltuutetut Luokka:Suomen Sosialidemokraattisen Puolueen poliitikot Luokka:Vuonna 1910 syntyneet Luokka:Vuonna 1971 kuolleet
Thank You

Thank You tai Thank U voi tarkoittaa esimerkiksi seuraavia ==Elokuvat ja televisio== * Thank You (vuoden 1925 elokuva), John Fordin ohjaama elokuva * Thank You (vuoden 2011 elokuva), intialainen romanttinen komedia ==Musiikki== ===Albumit=== * Thank You, Duran Duranin albumi, 1995 * Thank You, Meghan Trainorin albumi, 2016 * Thank You, Stone Temple Pilotsin albumi, 2003 * Thank You (For Letting Us Be Ourselves), Hardcore Superstarin albumi, 2001 * Thank You, Michael Schenkerin albumi, 1993 * Thank You, Puffy AmiYumin albumi, 2011 ===Kappaleet=== * "Thank You", Amy Diamondin kappale, 2008 * "Thank You", Boyz II Menin kappale albumilta II, 1995 * "Thank You", Didon kappale albumilta No Angel, 1998 * "Thank You", Led Zeppelinin kappale albumilta Led Zeppelin II, 1969 * "Thank U", Alanis Morissetten kappale, 1998
Portable Executable

Portable Executable (lyhyesti PE) on tiedostomuoto 32- tai 64-bittisille suoritettaville ohjelmille, objektitiedostoille, jaetuille kirjastoille ja FOT fonttiformaatille. PE:n 32-bittistä versiota kutsutaan PE32 ja 64-bittistä PE32+ tai lyhyemmin PE+. PE:tä käytetään Microsoft Windows käyttöjärjestelmässä sekä ReactOS-, SkyOS- ja BeOS-käyttöjärjestelmissä. UEFI- standardissa on määritetty PE-formaatti UEFI-ympäristön oletus tiedostoformaatiksi. == Tiedostomuoto == PE-tiedostossa on alussa MS-DOS 2.0 yhteensopiva otsikko. Tämän jälkeen tulee Microsoft COFF -otsikko ja siihen liittyvät tiedot. ==Lähteet== == Aiheesta muualla == * An In-Depth Look into the Win32 Portable Executable File Format * An In-Depth Look into the Win32 Portable Executable File Format, Part 2 * Luokka:Tietotekniikka
Prostitute

Prostitute voi tarkoittaa: == Musiikki == * The Prostitutes, tšekkiläinen indie rock -yhtye === Albumit === * Prostitute, Alphavillen albumi, 1994 * Prostitute, Toyah Willcoxin albumi, 1988 * Prostitute, Neuroticfishin EP, 2002 === Kappaleet === * ”Prostitute", Cartoon Rockersin kappale, 1984 * ”Prostitute”, Guns N’ Rosesin kappale albumilta Chinese Democracy, 2008.
IBM AS/400

IBM AS/400 (lyhenne sanoista Application System/400 ja myöhemmin Advanced System/400) on IBM:n palvelintietokonesarja, joka julkaistiin 21. kesäkuuta 1988. Sarjan seuraajia on IBM iSeries (myös nimellä System i), joka on esitelty 2000-luvulla, sekä IBM Power Systems. Varhaisimmat AS/400-mallit käyttivät 48-bittistä CISC-suoritinta. CISC-suoritin korvattiin 64-bittisellä RISC-suorittimella, joka julkaistiin kesäkuussa 1995. Käyttöjärjestelmä oli OS/400 (myöhemmin nimellä i5/OS ja IBM i). OS/400:ssa on integroituna IBM DB2. Käyttöjärjestelmän julkaisuversio V3R2 oli viimeinen alkuperäisille CISC- pohjaisille malleille. AS/400 käyttää EBCDIC-merkistöä kuten IBM S/390-suurtietokonemallistokin. AS/400-sarjan edeltäjä oli minitietokonesarja IBM System/38. == Lähteet == Luokka:IBM:n tietokoneet Luokka:1980-luvun tietokoneet
Société Malienne de Gestion de l’Eau Potable

Société Malienne de Gestion de l’Eau Potable eli Somagep on Malin kansallinen vesilaitosyhtiö. Se on perustettu vuonna 2010, jolloin vesisektori erotettiin sähköyhtiö Énergie du Malin toimenkuvasta. Vesilaitostoiminnan kehittämisestä on siitä lähtien vastannut Société Malienne de Patrimoine de l’Eau Potable eli Somapep, kun taas Somagep vastaa olemassa olevan infrastruktuurin teknisestä ja kaupallisesta hyödyntämisestä. Molemmat toimivat kansallisen vesirakennushallinnon (Direction Nationale de l’Hydraulique) alaisuudessa. Somagep on valtion omistama osakeyhtiö, jonka tehtävänä on juomakelpoisen vesijohtoveden tuotanto ja jakelu maan koko alueella. Käytännössä se toimii Malin pääkaupungissa Bamakossa ja 17 muulla paikkakunnalla. Muut paikkakunnat ovat Bandiagara, Bougouni, Gao, Kati, Kayes, Kidal, Kita, Koulikoro, Koutiala, Markala, Mopti, Nioro, San, Ségou, Sélingué, Sikasso ja Timbuktu. Bamakon ja Katin kuuden tuotantoyksikön yhteiskapasiteetti on 200 500 ja muiden tuotantokeskusten 88 524 kuutiometriä päivässä. Bamakon yksiköistä viisi ottaa raakavetensä Nigerjoesta ja 75 prosenttia siitä tulee Djicoroni Paran vedenottamosta. Käsittelyn ja jakelun jälkeen veden fysiokemialliset ja bakteriologiset ominaisuudet vastaavat 96–99-prosenttisesti laatuvaatimuksia. Ongelmat veden laadussa liittyvät lähinnä heinä-syyskuun sade- ja tulvakauteen, maan pohjoisosien levottomuuksiin sekä Bandiagaran porakaivojen rautapitoisuuteen. Vuonna 2014 yhtiöllä oli 161 718 asiakasta ja se tuotti 96,5 miljoonaa kuutiometriä vesijohtovettä. Laskutetun veden osuus oli 72,3 prosenttia tuotannosta ja veden keskihinta 280,21 CFA-frangia kuutiometriltä. Somapepin ja Somagepin tulevaisuudennäkymät liittyvät Kabalan uuden vedenottamon mahdollistamaan Bamakon vedenjakelun laajentamiseen sekä toiminnan ulottamiseen uusille paikkakunnille. Vuonna 2017 yhtiöt saivat vastuulleen 50 piirikeskuksen ja maaseutupaikkakunnan vesihuollon. Jäteveden viemäröinnistä ja puhdistuksesta vastaa vuonna 2007 perustettu virasto Agence Nationale de Gestion des Stations d’Epuration au Mali eli Angesem. Käytännössä viemärit ovat hyvin alkeellisia eikä jätevesiä käsitellä juuri lainkaan. Vuonna 2006 rakennettu Bamakon ensimmäinen jätevedenpuhdistamo Sotubassa käsittelee lähinnä teollisuuden jätevesiä. ==Lähteet== ==Aiheesta muualla== * Somagepin sivusto Luokka:Malilaiset yritykset Luokka:Vesilaitokset
Fernando Filoni

Fernando Filoni (s. 15. huhtikuuta 1946) on italialainen roomalaiskatolinen arkkipiispa ja kardinaali. Pappisvihkimyksensä hän sai vuonna 1970. Tammikuussa 2001 hänet nimitettiin apostoliseksi nuntiukseksi Irakiin ja Jordaniaan. Saman vuoden maaliskuussa hänet vihittiin piispaksi Volturnumin titulaariarkkipiispana. Vuonna 2006 hän siirtyi apostoliseksi nuntiukseksi Filippiineille.Catholic-Hierarchy.org: Fernando Cardinal Filoni Sittemmin Filoni on toiminut muun muassa Kansojen evankelisoinnin kongregaation prefektinä. Kardinaalin aseman hän sai 18. helmikuuta 2012. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1946 syntyneet Luokka:Elävät henkilöt
Vuoden arkeologinen teko

Vuoden arkeologinen teko on Suomen muinaistutkimuksen tuki ry:n vuodesta 2014 myöntämä tunnustus arkeologiselle tapahtumalle, julkaisulle, tutkimukselle, näyttelylle, hankkeelle tai ryhmälle, jonka kautta on edistetty arkeologian positiivista tunnettavuutta, näkyvyyttä tai tutkimusta. Tunnustus voi koskea myös kokoelmiin, näyttelyihin, uraan tai julkaisuihin liittyviä saavutuksia tai muuta toimintaa. == Palkitut == Vuosi Tunnustuksen saaja Kunniamaininta 2018 Turun Katedralskolanin arkeologisia kaivauksia esittelevä pop up -museo ”Turku goes Underground” Koroinen. Suomen ensimmäinen kirkollinen keskus -kirja (Toim. Janne Harjula, Sonja Hukantaival, Visa Immonen, Tanja Ratilainen & Kirsi Salonen. Turun Historiallinen Arkisto 71) 2017 Matka muinaiseen Suomeen -kirja 2016 Muistojen ja tarinoiden Kangasniemi -hanke Lahden historiallisen museon tutkimuspäällikkö Hannu Takala ansiokkaasta toiminnastaan historiallisen ajan muinaisjäännösten suojelemiseksi. 2015 Metsähallituksen valtion metsien kulttuuriperintökohteiden inventointihanke 2010–2015 Muinaisuutemme jäljet -kirja 2014 Museoviraston digitointihanke Espoon kaupunginmuseon metallinetsintään liittyvä ansiokas toiminta == Lähteet == === Viitteet === Luokka:Suomalaiset taide- ja kulttuuripalkinnot Luokka:Kunniamaininnat
Kultakala (täsmennyssivu)

Kultakala voi viitata seuraaviin asioihin: *Kultakala (Carassius auratus auratus), kalalaji *Kultakala, tähdistö *Hotelli Kultakala, Habbo- verkkoyhteisön alkuperäinen nimi *Kultakalat 1933, elokuvamusikaali vuodelta 1933 *Kultakala (kappale), Yön kappale vuodelta 1999 *Kultakalat, Uniklubin albumi vuodelta 2010.
Andkhoi

Andkhoi (, ) on kaupunki Lounais-Afganistanissa Faryabin maakunnassa. Kaupungissa on noin 30 000 asukasta ja se on tunnettu karakul-lampaannahkojen myyntipaikkana. ==Maantiede== Andkhoi sijaitsee Afganistanin luoteisosassa tasangolla, joka päättyy Amudarjajokeen noin 50 kilometriä Andkhoista pohjoiseen. Andkhoi on Andkhoijoen varrella ja kaupungin paikka on Karakumin aavikon eteläreunalla. Kaupungin korkeus merenpinnasta on noin 330 metriä. Kaupungin historiallisista rakennuksista on säilynyt näihin päiviin saakka vain muutamia. Niistä merkittävin on paikalliselle muslimipyhimys Baba Wall Sahibille tai ehkä oikealta nimeltään Baba Šukr Allah Abdalille omistettu pyhättö. ==Historia== Ankhoi toimi pitkään pohjoiseen kohti Buharaa lähtevien karavaanien lähtöpaikkana. Vuonna 1204 Andkhoi oli paikka, jossa ghuridihallitsija Mui'zz al-Din Muhammad al-Sam kärsi ratkaisevan tappion Khorasmian šaahi 'Ala al-Din Muhammadille. Ghuridien armeija oli palaamassa Amurdarjaa pitkin kohti Hindukušia, kun he joutuivat Khorasmian liittolaisten karakhitaiden väijyttämäksi. Perusteellisen tappion jälkeen ghuridit menettivät Khorasanin Khorasmialle. Sittemmin Andkhoi oli kaanikunta, jonka kaani oli vuoteen 1820 asti Buharan emiirin vasalli. Tuhoisan piirityksen jälkeen Andkhoi liitettiin Afganistaniin. Kaupunki jäi Afganistanille myös. kun Venäjän ja Afganistanin välinen rajasopimus tehtiin vuonna 1885. Nykyisin Andkhoi tunnetaan ehkä parhaiten karakul-lampaannahkojen myynnin keskuksena. ==Väestö== Andkhoin asukasluku on noin 30 000\. Kaupungin väestö koostuu etnisesti turkmeeneista, paštuista, uzbekeista, tadžikeista ja hazaroista. == Lähteet == Luokka:Afganistanin kaupungit
Kalat (täsmennyssivu)

Kalat voi tarkoittaa ainakin seuraavia: * kalat, vedessä eläviä selkärankaisia eläimiä * Kalat, tähdistö * Kalat, Eläinradan merkki ja horoskooppimerkki * Kalāt, kaupunki Pakistanissa. == Katso myös == * Kala (täsmennyssivu)
Stora Herrö

Stora Herrö on saari Espoon Suvisaaristossa. Se on yksi Espoon kaupungin ulkoilusaarista. Stora Herrö sijaitsee Pentalan eteläpuolella ja Medvastön kaakkoispuolella noin 2,5 kilometriä Suvisaariston pääsaarista lounaaseen. Etäisyys Soukanniemen Amiraalinsatamaan on kolmisen kilometriä. Lilla Herrö on kasvanut maankohoamisen seurauksena lähes kiinni Stora Herröhön. Saaria erottaa toisistaan Herröviken. Espoon ulkoilusaarista Rövaren ja Kaparen sijaitsevat Stora Herrön itäpuolella. Saaren eteläpuolella sijaitsee pieni Herrökobbenin saari. Stora Herrön pinta-ala on 44,3 hehtaaria. Sen metsät ovat pääosin kalliomännikköä, kuusia kasvaa siellä täällä. Stora Herrön keskiosassa on Söderviken-niminen lahti, jonka rannalla on suhteellisen pieni saraneva. Suurimmalta osin Stora Herrön rannat ovat kalliota ja kivikkoa, saaren itäosassa on jonkin verran myös hiekkaisia lahdelmia. Stora Herrön luoteisrannalla on pieni saaristovenelaituri ja saaren keskiosassa sijaitsee puinen näköalatorni. Stora Herrössä on myös uimarantoja. Espoon ja Kirkkonummen raja kulkee Pentalan ja Medvastön välistä salmea eli Pentalasundetia lounaaseen; pienen Brudholmenin saaren itärannalla se kääntyy kohti kaakkoa ja halkaisee Lilla Herrön, Stora Herrön ja Herrökobbenin siten, että kunkin saaren etelä- ja länsiosa on Kirkkonummen hallinnollisella alueella. Stora Herrö on osa Uudenmaan maakunnallista virkistysalueverkostoa. == Lähteet == == Aiheesta muualla == *Tiedostopalvelu.maanmittauslaitos.fi *Stora Herrö, Uusimaa, Finland — Sunrise, Sunset and Daylength *Saariston osayleiskaavaluonnos (Selostus (pdf, 2481 kt)) *Geocaching.com * Retkipaikka.fi *Venelehti.fi Luokka:Espoon saaret Luokka:Kirkkonummi Luokka:Suvisaaristo
Putti ja pilvilaivat

Putti ja pilvilaivat on Marjatta Kurenniemen kirjoittama lastenromaani. Se julkaistiin vuonna 1987, ja sen on kuvittanut Maija Karma. Kirjasta on julkaistu vuonna 1989 Riitta-Anneli Forssin lukema äänikirja c-kasetteina. Vuonna 2017 äänikirja julkaistiin MP3-versiona. Kirjan päähenkilö on Onneli ja Anneli -kirjoista tuttu Putti Vaaksanheimo. Onneli, Anneli ja muut Ruusukujan asukkaat ovat myös mukana kirjan tapahtumissa. Kirjassa Onneli, Anneli ja nukutuskello esiin noussut luonnonsuojeluteema jatkuu tässä kirjassa. ==Juoni== Moneen kuukauteen ei ole satanut pisaraakaan vettä. Kuivuus ei vaivaa ainoastaan Kissanmintun kaupunkia, vaan koko maailmaa. Taivaalla on kyllä pilviä, jotka toisinaan ovat tummia ja raskaita vedestä, mutta ne pudottavat vesilastinsa ukkosmyrskyissä merelle. Ruusukujalla on yhtä kuivaa kuin muuallakin, ja Tingelistangelis-puutarhan erikoiset kasvit ovat vaarassa kuolla kokonaan. Putti Vaaksanheimo kuljeskelee eräänä päivänä tylsistyneenä puutarhassa ja huomaa punaisen ilmapallon, joka on vappuna ollut liian pieni korjattavaksi ja jäänyt penkkiin. Putti päättää leikata linkkuveitsellään pallon irti. Pallo ei ole kovin suuri, mutta riittävän voimakas tempaisemaan pienen Putin ilmaan. Pallo kuljettaa Putin pilviin saakka, missä hänet napataan kiinni. Putti on päätynyt pilvilaivaan, joka on kuningas Cumuluksen laivastoon kuuluva Lumilintu. Putti haluaisi palata kotiinsa, jossa häntä kaivataankin jo kovasti. Paluu voi kuitenkin olla mahdoton – pilvilaiva kulkee tuulten mukana eikä välttämättä osu enää koskaan Kissanmintun kaupungin kohdalle. Laivan merimiehet ovat ystävällistä porukkaa ja ottavat Putin joukkoonsa. Lumilintu kuljettaa mukanaan lumilastia, joka lämpimille seuduille tultaessa alkaa sulaa vedeksi. Lasti on tarkoitus pudottaa kuivuudesta kärsiville Afrikan aavikoille. Matkan edetessä Putille selviää, miksei sadetta ole saatu aikoihin. Lunta ja vettä kuljettavia pilvilaivoja ahdistelee rosvolaiva Nokisiipi. Sen miehistö ryöstää rahtialuksia ja pakottaa ne pudottamaan lastinsa mereen. Nokisiiven kapteeni on maan asukas, joka on viekkaudella varastanut alukseen hallintaansa. Lumilintu joutuu hyökkäyksen kohteeksi, ja Putti hämmästyy tunnistaessaan kapteenin. Tämä on entinen orpokodin johtaja Minna Pinna, jonka Ruusukujan asukkaat lennättivät taivaalle jättiläisilmapallon avulla. Putti ei tälläkään kertaa jää toimettomaksi vaan keksii konstit, joilla pelastaa uudet ystävänsä ja samalla kukistaa rosvojoukon. ==Lähteet== Luokka:Marjatta Kurenniemen teokset Luokka:Vuoden 1987 kirjat
Tolbutamidi

Tolbutamidi (C12H18SN2O3) on sulfonyyliureoihin kuuluva orgaaninen yhdiste. Yhdistettä on käytetty diabeteksen hoidossa niin ihmisillä kuin eläimilläkin. Uudemmat lääkkeet ovat pääasiassa korvanneet tolbutamidin ja sitä käytetään nykyään enää harvoin. ==Ominaissuudet ja käyttö== Huoneenlämpötilassa tolbutamidi on väritöntä tai hieman kellertävää kiteistä ainetta. Aine ei käytännöllisesti katsoen liukene veteen, mutta liukenee muun muassa etanoliin, dietyylieetteriin, asetoniin ja kloroformiin.Steven E. Shoelson: Insulin and Other Antidiabetic Agents, Kirk-Othmer Encyclopedia of Chemical Technology, John Wiley & Sons, New York, 2009. Viitattu 28.3.2018 Tolbutamidi lisää insuliinin eritystä haiman β-soluista, minkä vuoksi sitä on käytetty diabeteslääkkeenä, mikäli ruokavaliolla ei ole saatu verensokeritasoa laskemaan riittävästi. Markkinoille se tuli vuonna 1956 ja oli ensimmäinen diabeteksen hoitoon käytetty sulfonyyliureajohdannainen. Yhdisteen haittavaikutuksena esiintyy verensokeritason laskua liian alhaiseksi. Nykyään tolbutamidia käytetään lähinnä eläinlääketieteessä. ==Valmistus== Tolbutamidia valmistetaan p-tolueenisulfonyyliamidin ja butyyli-isosyanaatin välisellä reaktiolla. : ==Lähteet== Luokka:Lääkkeet Luokka:Kaliumkanavan salpaajat
Monikko (tietorakenne)

Monikko (eng. Tuple) on järjestetty vakio tietorakenne, joka pitää sisältää mielivaltaisen määrän data-elementtejä. Tämän voi ajatella valmiina listana objekteja; monikko on itse lista mutta sen sisältämät objektit ovat itsenäisiä ja koska lista on valmis, sitä ei ole mielekästä enää jatkaa. == Yleisiä ominaisuuksia == Monikko vastaa pitkälti yksiulotteista taulukkoa, mutta sen rakennetta ei voi luonnin jälkeen enää muuttaa. Tämä esto on kuitenkin vain "matala", sillä arvoja itse voi käsitellä edelleen vapaasti. Monikon jokainen elementti saa olla eri datatyyppiä, ja monikon määritelmään tarvitaan mahdollisuus tähän. (muuten kyseessä olisi vakioksi merkitty taulukko tai lista.) Koska monikko on listattu, sen sisältäessä dataa voidaan löytää ensimmäinen, viimeinen ja mahdollisesti myös "väli" -elementit. Elementtien järjestys ei koskaan muutu. == Käyttö == Monikko on turvallinen yleiskapseli datalle. Koska se on vakio, sitä voidaan käyttää kirjoitussuojattuna listauksena, mutta toisaalta myös se on vakiona sallittu arvo hajautustaulukkoon. == Monikkoja eri kielissä == * C# using System; using System.Collections.Generic; // vaaditaan datatyypin käyttöön namespace esimerkki { public class ohjelma { public static void Main(string[] args){ // tuple sisältää maksimissaan 8 arvoa, joiden datatyyppi pitää määritellä Tuple monikko 1= new Tuple("a",1,True); // on mahdollista luoda dynaamisesti oikea, vahvasti tyypitelty monikko var monikko = Tuple.Create("alkio", 2, True); // sanakirja, jossa jokainen avain on 2D-koordinaatti-Monikko, vastaten yleistä objektia Dict, object> koordinaatit = new Dict, object>(); } } } * Python # monikko on oletusarvo listatulle sekvenssille monikko1 = 1,2,3 # yleinen tapa on merkitä sekvenssi tavallisilla sulkeilla, koska python visualisoi monikot niiden kanssa. monikko2 = ("a","b","c") # tuple on monikon datatyyppi. sellaisenaan sillä voi esimerkiksi muuttaa listan monikoksi monikko3 = tuple([1,2,3]) # -> (1,2,3) # esimerkki yksiarvoisesta sekä tyhjästä monikosta monikko4 = ( (1,), () ) # monikkoja voi myös inutuitiivisesti yhdistää yhteenlaskuoperaattorilla +, ja monistaa tulo-operaattorilla *. # ota huomioon, että luodut monikot ovat uusia, sillä vanhojahan ei pysty muokkaamaan. monikko = (1,2,3) + (1,2,3) * 2 # -> (1,2,3,1,2,3,1,2,3) Luokka:Tietojenkäsittelyteoria Luokka:Tietorakenteet
Presiöösi

Presiöösi tai presiöösi tyyli (ransk. précieux arvokas, kallisarvoinen) oli italialaisilta marinisteilta ja keskiajan hovikirjallisuudesta vaikutteita saanut hienostuneen kielen ja tapakulttuurin kultti Ranskan ylhäisön piirissä 1600-luvun alkupuolella. Salongeilla oli presiöösin tyylin leviämisessa merkittävä osuus. Tyylin huomattavia saavutuksia ovat Madeleine de Scudéryn mammuttiromaanit Artaméne, ou le Grand Cyrus (1649-53, Artamène eli suuri Cyrus) ja Clélie, histoire romaine (1654-60, Clelia, roomalainen tarina). Hienostelu johti kuitenkin yhä suurempaan keinotekoisuuteen ja teeskentelyyn, jota Molière pilkkaa komediassaan Les Précieuses ridicules (1659, Sievistelevät hupsut). Presiöösiä kirjallisuutta harrastettiin myös Italiassa, Espanjassa, Saksassa ja Englannissa. == Lähteet == Luokka:Kirjalliset suuntaukset Luokka:Ranskan kirjallisuus
Yasm

Yasm on avoimen lähdekoodin assembler-ohjelma x86 ja AMD64 arkkitehtuurille. Yasmia voidaan käyttää 16-bittisten, 32-bittisten (IA-32) ja 64-bittisten (x86-64) ohjelmien kääntämiseen. Yasm on uudelleenkirjoitus NASM- assemblerista. Yasm on julkaistu BSD-lisenssillä. Yasm tukee AT&T-syntaksia; sekä myös intel-syntaksia. ==Lähteet== ==Aiheesta muualla== * Yasmin kotisivut Luokka:Assembler-kääntäjät
Honor Holly

Honor Holly on Huawein valmistama älypuhelin. == Ominaisuudet == Honor Hollyssa on Android 4.4 Huawein omalla Emotion Lite UI 2.0 -käyttöliittymällä. Puhelimessa on periaatteessa paikat kahdelle micro-SIM-kortille, mutta toinen SIM-kortti varaa tällöin SD-muistikortin (maksimi 32 Gb) paikan. === Kamera === Honor Hollyssa on kahdeksan megapikselin takakamera LED-salamalla. Takakameran maksimiresoluutio on 3 264 × 2 448 pikseliä. Etukameran tarkkuus on viisi megapikseliä. Honor Hollylla voi ottaa videoita korkeintaan 1080p-laadulla. === Käyttöjärjestelmä === Honor Hollyssa on Android 4.4 (Kitkat). Honor Hoolyn CPU on Quad-core (4 × 1,3 GHz Cortex-A7. Honor Hollyssa on sisäistä muistia 16 Gt ja 1 Gt RAMia. Luokka:Android-pohjaiset laitteet Luokka:Huawein matkapuhelimet Luokka:Kosketusnäytölliset älypuhelimet Luokka:Vuoden 2015 matkapuhelimet
Honor 6A

Honor 6A on Huawein valmistama älypuhelin. == Ominaisuudet == Honor 6A:ssa on Android 7.0 Huawein omalla Emotion UI 5.1 -käyttöliittymällä. Puhelimessa on periaatteessa paikat kahdelle nano-SIM-kortille, mutta toinen SIM-kortti varaa tällöin SD-muistikortin (maksimi 256 Gb) paikan. === Kamera === Huawei Honor 6:ssa on 13 megapikselin takakamera LED-salamalla. Etukameran tarkkuus on kahdeksan megapikseliä. Honor Hollylla voi ottaa videoita korkeintaan 1080p-laadulla ja 30 fps:n nopeudella. === Käyttöjärjestelmä === Honor 6A:ssa on Android 7.0 (Nougat). Honor 6A:n CPU on Octa-core (1,2 GHz Cortex-A53). Honor 6A:ssa on sisäistä muistia 16 Gt ja 2 Gt RAMia. Luokka:Android-pohjaiset laitteet Luokka:Huawein matkapuhelimet Luokka:Kosketusnäytölliset älypuhelimet Luokka:Vuoden 2017 matkapuhelimet
Jacqueline Mars

Jacqueline Mars (s. Yhdysvallat) on yhdysvaltalainen perijätär, miljardööri, sijoittaja ja hyväntekijä. Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 34. rikkaimmaksi ihmiseksi ja neljänneksi rikkaimmaksi naiseksi. Tuolloin hänen omistustensa arvo oli 23,6 miljardia dollaria. Tämä vastasi kolmasosaa hänen isoisänsä Frank C. Marsin vuonna 1911 perustamasta, nykyään erityisesti makeisia, elintarvikkeita ja eläinruokaa tuottavasta Mars-elintarvikekonsernista. ==Lähteet== ==Aiheesta muualla== *Andrew Zajac (5.12.2013) Billionaire Jacqueline Mars Pleads Guilty in Fatal Car Crash (bloomberg.com) Luokka:Yhdysvaltalaiset miljardöörit Luokka:Yhdysvaltalaiset hyväntekeväisyyden harjoittajat Luokka:Vuonna 1939 syntyneet Luokka:Elävät henkilöt
Victoria Mars

Victoria B. Mars on yhdysvaltalainen perijätär, miljardööri ja hyväntekijä. Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 296. rikkaimmaksi ihmiseksi (jaettu sijoitus) ja 30. rikkaimmaksi naiseksi. Tuolloin hänen omistustensa arvo oli 5,9 miljardia dollaria. Tämä vastasi noin 8 prosentin osuutta hänen isoisoisänsä Frank C. Marsin perustamasta, nykyään erityisesti makeisia, elintarvikkeita ja eläinruokaa tuottavasta Mars-konsernista. Hänellä on kolme siskoa (Marijke Mars, Pamela Mars-Wright ja Valerie Mars), joilla kullakin on vastaava omistusosuus Mars-yhtiöstä. ==Lähteet== ==Aiheesta muualla== *Victoria Mars, Mars, Inc.: How Does a Family Business Survive? (19.4.2017) (youtube.com) Luokka:Yhdysvaltalaiset miljardöörit Luokka:Elävät henkilöt Luokka:Yhdysvaltalaiset hyväntekeväisyyden harjoittajat
Paramara

Paramara-dynastia oli nykyisen Pohjois-Intian keskiosassa valtaa pitänyt rajput-dynastia. Dynastian alkuperästä ei ole varmuutta, mutta Paramara-klaani nousi valtaan 1000-luvulla ja sillä oli huomattava poliittinen vaikutusvalta hallitsemillaan alueilla. Paramara-dynastian valtaa kesti vuoteen 1305 asti, jolloin Delhin sulttaanikunnan sulttaani Ala ud din Khilji valloitti sen. == Lähteet == Luokka:Intian kuningaskunnat Luokka:Intian historia Luokka:Hallitsijasuvut
Marinismi

Marinismi oli napolilaisen Giambattista Marinon mukaan nimensä saanut barokin kirjallisuuden suuntaus, jolle on ominaista koristeellisuus, teennäisyys, liioittelu ja runsas allegorioiden käyttö. Tästä gongorismin ja presiöösin tyylin rinnakkaissuuntauksesta on toisinaan käytetty myös nimitystä secentismo. Tyylisuunnan harrastamien ylenpalttisten sanaleikkien, luettelointien, mytologisointien ja loputtomien runokuvien vyörytyksen takia marinismia on pilkattu kirjalliseksi pöhötaudiksi. == Lähteet == Luokka:Italian kirjallisuus Luokka:Kirjalliset suuntaukset
Pamela Mars-Wright

Pamela Diane Mars-Wright (o.s. Mars, s. 1960 Yhdysvallat) on yhdysvaltalainen perijätär, yritysjohtaja, miljardööri ja hyväntekijä. Hän toimii esimerkiksi panimokonserni Heinekenin hallituksessa. Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 296. rikkaimmaksi ihmiseksi (jaettu sijoitus) ja 30. rikkaimmaksi naiseksi. Tuolloin hänen omistustensa arvo oli 5,9 miljardia dollaria. Tämä vastasi noin 8 prosentin osuutta hänen isoisoisänsä Frank C. Marsin perustamasta, nykyään erityisesti makeisia, elintarvikkeita ja eläinruokaa tuottavasta Mars- konsernista. Hän on edesmenneen Forrest Mars nuoremman (1931–2016) tytär. Pamelalla on kolme siskoa (Marijke Mars, Valerie Mars ja Victoria Mars), joilla kullakin on vastaava omistusosuus Mars-yhtiöstä. ==Lähteet== ==Aiheesta muualla== *Marc Smith (6.10.2008) World exclusive: Pamela Mars-Wright on life at Mars, Inc (campdenfb.com) *Pamela "Pam" Mars-Wright (bloomberg.com) Luokka:Yhdysvaltalaiset yritysjohtajat Luokka:Yhdysvaltalaiset miljardöörit Luokka:Yhdysvaltalaiset hyväntekeväisyyden harjoittajat Luokka:Vuonna 1960 syntyneet Luokka:Elävät henkilöt
Talouselämä-lehden luettelo päättäjänaisista

Talouselämän päättäjänaiset on Talouselämä-lehden keväisin julkaisema lista vaikutusvaltaisimmista suomalaisista talouselämässä toimivista naisista. Vuonna 2017 tämä Talouselämä-lehden selvitys julkaistiin 18. kerran. ==Päättäjänaiset 2017== Keväällä 2017 julkaistun Päättäjänaiset 2017 -listan sadasta naisesta noin kymmenellä oli vastuullaan miljardiluokan liiketoiminta. Listasijoitusta määritettäessä Talouselämä-lehti painotti vuonna 2017 erityisesti operatiivista liiketoimintavastuuta. Lehti arvosti listauksessa toimitusjohtajuutta, suuren liiketoiminnan vetovastuuta, toimintaa ison pörssiyhtiön hallituksessa ja vaativaa tehtävää suuren, kansainvälisen yrityksen johtoryhmässä. ==Lähteet== ==Aiheesta muualla== * Talouselämä: Sari Baldauf on Suomen talouden ykkösnainen - Top 100 -listalla myös yksi poliitikko (28.4.2017) (iltalehti.fi) * Talouselämä: Onvestin Maarit Toivanen- Koivisto kovatuloisin päättäjänainen (1.11.2016) (kauppalehti.fi) * Onko lasikatto rikkoutumassa? Nuoret naiset etenevät yritysten johtoryhmiin (8.3.2016) (yle.fi) * Talouselämän päättäjänaiset-listalla tuttuja nimiä (4.4.2014) (yle.fi) * Talouselämä: He ovat Suomen yrityselämän vaikutusvaltaisimmat naiset (26.4.2013) (is.fi) * Talouselämä: Maija-Liisa Friman on naisista vaikutusvaltaisin (20.4.2012; artikkeli maksumuurin takana) (hs.fi) * Baldauf on ykkönen (25.3.2011) (iltalehti.fi) * Naisten valta talouselämässä kasvaa (26.3.2010) (yle.fi) * Suomen vaikutusvaltaisin nainen Sanoma Magazinesin Eija Ailasmaa (30.3.2007) (yle.fi) Luokka:Luettelot naisista **
Matti Kinnunen (ammattiyhdistysjohtaja)

Matti Kalervo Kinnunen (s. 1. tammikuuta 1931 Joensuu) on opettaja, joka työskenteli Toimihenkilö- ja Virkamiesjärjestöjen Keskusliiton puheenjohtajana. Matti Kinnunen syntyi liikkeenomistaja Erkki Kinnusen ja Inkeri Suoma Teeriahon perheeseen. Hän avioitui vuonna 1955 Anja Johanna Swahnin kanssa. Kinnunen tuli ylioppilaaksi 1950 ja valmistui voimistelunopettajaksi 1955. Filosofian kandidaatin tutkinnon hän suoritti 1961. Kinnunen toimi Vallilan ammattikoulussa yleisaineiden opettajana vuosina 1956–1977. Ammattioppilaitosten opettajien liiton puheenjohtaja hän oli 1965–1981 ja Toimihenkilö- ja Virkamiesjärjestöjen Keskusliitto TVK:n puheenjohtaja vuosina 1981–1992. == Lähteet == Luokka: Suomalaiset ammattiyhdistysjohtajat Luokka: Suomalaiset opettajat Luokka:Vuonna 1931 syntyneet Luokka:Elävät henkilöt
Luettelo maailman kymmenestä vaikutusvaltaisimmasta naisesta Forbesin mukaan

Luettelo maailman kymmenestä vaikutusvaltaisimmasta naisista pohjautuu (yhdysvaltalaisen talousjulkaisu Forbesin vuodesta 2004 lähtien vuosittain laatimaan listaa sadasta, lehden vaikutusvaltaisimpana pitämästä naisesta maailmassa (). Julkaisu yhdistelee listallaan yhteiskunnan eri aloilla toimivien ihmisten vaikutusvaltaa, muttei avaa vertailukriteerejään ja osatekijöiden painotuksia lukijoilleen. Vuonna 2017 listalle valittiin esimerkiksi 25 politiikan, 19 talouselämän ja 15 joukkoviestinnän edustajaa. Mukana on myös huomattavia tekniikan ja hyväntekeväisyyden parissa toimivia naisia. Saksan liittokansleri Angela Merkel on ollut listan kärjessä vuodesta 2006 lähtien paitsi vuonna 2010, jolloin kärkitilalla oli Michelle Obama ja Merkel oli vasta neljäntenä. ==2018 (top 10)== Sija Nimi Ikä Maa 1 Angela Merkel 64 2 Theresa May 62 3 Christine Lagarde 63 4 Mary Barra (autoteollisuus) 57 5 Abigail Johnson (rahoitus ja sijoitustoiminta) 57 6 Melinda Gates 54 7 Susan Wojcicki (YouTuben toimitusjohtaja) 50 8 Ana Patricia Botín (Grupo Santanderin hallituksen puheenjohtaja) 58 9 Marillyn Hewson 65 10 Ginni Rometty (IBM:n toimitusjohtaja) 61 ==2017 (top 10)== Sija Nimi Ikä Maa 1 Angela Merkel 63 2 Theresa May 61 3 Melinda Gates 53 4 Sheryl Sandberg 48 5 Mary Barra 55 6 Susan Wojcicki (YouTuben toimitusjohtaja) 49 7 Abigail Johnson (Fidelity Investmentsin toimitusjohtaja & hallituksen puheenjohtaja, Fidelity Internationalin hallituksen puheenjohtaja) 48 8 Christine Lagarde 61 9 Ana Patricia Botín (Grupo Santanderin hallituksen puheenjohtaja) 57 10 Ginni Rometty (IBM:n toimitusjohtaja) 60 ==2012 (top 10) == Sija Nimi Maa 1 Angela Merkel 2 Hillary Clinton 3 Dilma Rousseff 4 Melinda Gates 5 Jill Abramson 6 Sonia Gandhi 7 Michelle Obama 8 Christine Lagarde 9 Janet Napolitano 10 Sheryl Sandberg ==2007 (top 10)== Sija Nimi Maa 1 Angela Merkel 2 Wu Yi 3 Ho Ching 4 Condoleezza Rice 5 Indra Nooyi 6 Sonia Gandhi 7 Cynthia Carroll 8 Patricia A. Woertz 9 Irene Rosenfeld 10 Patricia Russo ==Lähteet== ==Aiheesta muualla== * David Choi (7.6.2016) The world's most powerful women (top-30) (businessinsider.com) Luokka:Luettelot naisista Luokka:Forbes